
ΕΦΗΜΕΡΙΕ ΤΗΣΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
5 ΜΑΡΤΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

126 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Ειδικού Κανονισμού Λιμένα Αλεξανδρούπολης αριθ. 

17. "Ι 

Έγκριση του Ειδικού Κανονισμού Λιμένα Αγίου Νικολάου αριθ. 16. 2 
Τροποποίηση Καταστατικού Τ.Ο.Ε.Β. Γιαννιτσών Ν. Πέλλας. . . 3 
Σύσταση Νομικού Προσώπου στην Κοινότητα Χρυσοχωράφων Ν. 
Σερρών με την επωνυμία «Σχολική Επιτροπή Δημοτικού Σχο¬ 
λείου και 1ου και 2ου Νηπιαγωγείων Χρυσοχωράφων». 4 

Σύσταση Αναπτυξιακού Συνδέσμου Φαρκαδόνας Ν. Τρικάλων. . 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3131/23/90 (!) 

Έγκριση του Ειδικού Κανονισμού Λιμένα Αλεξανδρούπολης αριθ. 17. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156τουΝ.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο του Νομάρχη Έβρου αριθμ. ΑΒ 14625/ 
6.12.89. 

3. Το σχέδιο του Ειδικού Κανονισμού του Λιμένα Αλεξανδρούπολης 
που μας υποβλήθηκε με την αναφορά της Λιμενικής Αρχής Αλεξαν¬ 
δρούπολης αριθ. 3131/8/89/11.12.89 και με τις διατάξεις του ρυθ¬ 
μίζονται θέματα, που αφορούν την εύρυθμη λειτουργία του λιμένος, 
αποφασίζουμε: 

Άρθρο Μόνο 

α) Εγκρίνουμε τον παρακάτω ειδικό Κανονισμό του Λιμένα Αλεξαν¬ 
δρούπολης αριθμ. 17. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΑΛΕΞΑΝΔΡΟΥΠΟΛΗΣ ΑΡΙΘ. 

«Περί αδειών διακυβέρνησης ιδιωτικών Τουριστικών Πλοίων». 

0 ΛΙΜΕΝΑΡΧΗΣ ΑΛΕΞΑΝΔΡΟΥΠΟΛΗΣ 
Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Ναυτικού Δικαίου 
(ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΑΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α/ 
16.2.70) αποφασίζουμε: / 


Άρθρο 1 
Όρια ισχύος 

Ο Ειδικός Κανονισμός Λιμένα ισχύει στη χερσαία και θαλάσσια ζώνη 
του, τους λιμένες, στους όρμους και στη θαλάσσια έκταση της περιοχής 
δικαιοδοσίας της Λιμενικής Αρχής και των υφισταμένων των Λιμενι¬ 
κών Σταθμών και Υπαλλήλων Λιμένα, όπως αυτή καθορίζεται από τις 
κείμενες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι 
ακόλουθοι όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο». 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαί¬ 
τησης, που από τη γενική κατασκευή του έχει τη δυνατότητα να χρησι¬ 
μοποιείται αποκλειστικά και μόνο για την εκτέλεση ταξιδίων θαλάσσιας 
οιναψυχής περιήγησης και ερασιτεχνικής αλιείας, χωρίς την καταβολή 
ναύλου από τους επιβαίνοντες και το οποίο σύμφωνα με την ισχύουσα 
νομοθεσία, εφοδιάζεται με Πρωτόκολλο Γενικής Επιθεώρησης 
(Π.Γ.Ε.). 

β. «Σχολεία Κυβερνητών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύ- 
ουσες διατάξεις. Ναυτικούς Ομίλους και Ναυταθλητικά Σωματεία για 
εκμάθηση των ελάχιστων αναγκαίων γνώσεων στους υποψηφίους για 
απόκτηση άδειας Κυβερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυ¬ 
τιλιακών κινδύνων και την προστασία της ανθρώπινης ζωής στη θά¬ 
λασσα, από την έναρξη της ισχύος του παρόντος Κανονισμού, η διακυ¬ 
βέρνηση των «Ιδιωτικών Τουριστικών Πλοίων» επιτρέπεται μόνο σε 
άτομα που έχουν «ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙ¬ 
ΚΟΥ ΠΛΟΙΟΥ», 

ι 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού 
άδειας Κυβερνήτη Ιδιωτικού Τουριστικού Πλοίου ο ενδιαφερόμενος 
πρέπει: 

α) Να έχει συμπληρώσει το δέκατο όγδοο (18) έτος της ηλικίας του 
και να μην έχει υπερβεί το εξηκοστό ( 60 ) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω 
του εξαμήνου καθ’ υποτροπήν ή μείζσνα του εξαμήνου επί λαθρεμπορία, 
κατασκοπία, λαθρεμπορία ή χρήσει ναρκωτικών, αλιεία με εκρηκτικές 
ύλες, παράβαση του νόμου περί προστασίας του Εθνικού νομίσματος. 
Προκειμένου για ναυτικούς να μην έχουν στερηθεί οριστικά το δικαίωμα 
της άσκησης του ναυτικού επαγγέλματος. 

δ) Να είναι σωματιχώς χαι πνευματικώς υγιής χαι ιχανός σύμφωνα 
με τις διατάξεις που ισχύουν για απόχτηση πτυχίου Κυβερνήτη τρίτης 
(Γ) τάξεως. 

ε) Να γνωρίζει χαλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών 
Πλοίων για εκμάθηση των ελάχιστων αναγκαίων γνώσεων που ορίζο¬ 
νται στο άρθρο 7. του Κανονισμού αυτού και να επιτύχει σε εξετάσεις 
σύμφωνα με τα οριζόμενα στα επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας 
και η γνώση της καλής κολύμβησης βεβαιώνεται από το Διευθυντή του 
Ναυταθλητικού Ομίλου ή Σωματείου ή με υπεύθυνη δήλωση του υπο¬ 
ψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων 
προς απόχτηση «άδειας Κυβερνήτη Ιδιωτικών Τουριστικών Πλοίων» 
επιτρέπεται μόνο σε αναγνωρισμένους (σύμφωνα με τις ισχύουσες κάθε 
φορά διατάξεις) Ναυτικούς Ομίλους ή Ναυταθλητικά Σωματεία, εφόσον 
εκτός από τις προβλεπόμενες από άλλες διατάξεις άδειες, έχουν εφοδια- 
σθεί και με ειδική άδεια της Λιμενικής Αρχής. 

2. Για την απόκτηση της άδειας της προηγούμενης παραγράφου το 
ενδιαφερόμενο Σωματείο ή Όμιλος οφείλει να υποβάλει στη Λιμενική 
Αρχή αίτηση στην οποία θα αναφέρεται η πλήρης ονομασία της σχολής 
και θα επισυνάπτονται τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο 
ΦΕΚ. 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του 
Δ/ντού της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτι¬ 
κού προσωπικού του Σχολείου καθώς επίσης απόσπασμα του ποινικού 
μητρώου και πιστοποιητικά Εισαγγελικής Αρχής ότι κανείς από τους 
αναφερόμενους στο προηγούμενο εδάφιο (γ) δεν διώκεται ως φυγόποι-. 
νος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται 
οι όροι των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σω¬ 
ματείο άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που 
έχει έδρα η Σχολή, η οποία να αποτελείται από μία, τουλάχιστον, αί¬ 
θουσα διδασκαλίας, ένα γραφείο Διεύθυνσης μία αίθουσα αναμονής, μία 
αποθήκη υλικού και να είναι εξοπλισμένη με υλικό Α' Βοηθειών και τη¬ 
λεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο 
να είναι εφοδιασμένο με ΠΓΕ και κατάλληλο για τη μεταφορά και εκ¬ 
παίδευση τουλάχιστον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του 
με ευδιάκριτα γράμματα στην Ελληνική και Αγγλική γλώσσα την έν¬ 
δειξη ΕΚΠΑΙΔΕΥΤΙΚΟ - ΤΚΑΙΝΙΝΟ 8ΗΙΡ. 

γ. Εξοπλισμού που προβλέπεται από τις ισχύουσες διατάξεις ναυτι¬ 
κής ασφάλειας και προστασίας του θαλάσσιου περιβάλλοντος για τις 
αντίστοιχες κατηγορίες πλοίων και σκαφών με τα οποία διενεργείται η 
εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου τηρούνται τα ακόλουθα 
έγγραφα: 

α. «Ημερολόγιο εκπαίδευσης και συμβάντων» στο οποίο αναγράφο¬ 
νται τα αφορώντα την εκπαίδευση, ο αριθμός των μαθητών για την κάθε 
σχολική περίοδο, οι ώρες διδασκαλίας και η διδακτέα ύλη, περιοχές 
πρακτικής εκπαίδευσης, διδάσκοντες καθηγητές καθώς και τυχόν συμ¬ 
βάντα ή ατυχήματα. Το ημερολόγιο θεωρείται και αριθμείται από τη 
Λιμενική Αρχή, επιδεικνύεται δε σε κάθε έλεγχο αυτής σημειώνοντας 
τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης 
κατοικίας, πορείας της εκπαίδευσης, παρουσιών κατά μάθημα και συνο¬ 
λικά, ώστε να τηρείται πλήρες αρχείο των εκπαιδευθέντων από κάθε 


Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχο¬ 
λείων καθώς και ενδιάμεσες έκτακτες για έλεγχο εφαρμογής των δια¬ 
τάξεων του παρόντος Κανονισμού και τήρησης των υποχρεώσεων που 
αναφέρονται σ’ αυτόν. Σε περίπτωση που διαπιστωθούν ελλείψεις ή αντι- 
κανονικότητες εκτός από τις προβλεπόμενες από το άρθρο 17 ποινές δύ- 
ναται να αφαιρεθεί η χορηγηθείσα άδεια με αιτιολογημένη απόφαση του 
Λιμενάρχη για μια σχολική περίοδο ή οριστικά με απόφαση του ΥΕΝ 
ύστερα από εισήγηση του Λιμενάρχη, ανάλογα με τη σοβαρότητα των 
παραβάσεων. 

3. Ο Διευθυντής του «Σχολείου είναι αλληλέγγυα υπεύθυνος με το νό¬ 
μιμο εκπρόσωπο του Ναυτικού Ομίλου ή Ναυταθλητικού Σωματείου 
για την ακριβή τήρηση των διατάξεων του παρόντος Κανονισμού, ανα¬ 
φορικά με τη λειτουργία των Σχολείων. 

Άρθρο 7 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι 
ώρες εκπαίδευσης και εξέτασης των υποψηφίων εκπαιδεύονται και εξε¬ 
τάζονται οι υποψήφιοι για την απόκτηση της άδειας Κυβερνήτη Ιδιωτι¬ 
κού Τουριστικού Πλοίου. 


Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. 

Ευστάθεια του πλοίου - φόρτωση και κατανομή 
βαρών. 10 

2. Αγκυροβόλιο και πρόσδεση του σκάφους. Χειρι¬ 
σμοί στο λιμάνι. 10 

3. Καιρός και θάλασσα - Κλίμακα μποφώρ. Ανα¬ 

στολή απόπλου λόγω δυσμενών καιρικών συνθη¬ 
κών. Χειρισμοί σκάφους με δυσμενείς συνθήκες. 5 

4. Ιστία και ιστιοπλοΐα. - 10 

5. Βασικές γνώσεις του ΔΚΑΣ και του διεθνή κώ¬ 
δικα σημάτων. 10 

6. Ατυχήματα στα πλοία (διαρροή - κατάκλιση, 

προσάραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβό¬ 
λων και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και 

στίγματος ενόψη ενός ή και περισσοτέρων ση¬ 
μείων, χρήση ισοβαθών (βυθόμετρο και ραντάρ). 10 

9. Φάροι και φανοί. 9 

10. Η σωστή χρήση του ραδιοτηλεφώνου. Σήματα 

ασφαλείας και κινδύνου. 5 

11. Σωστικά και πυροσβεστικά μέσα του πλοίου και 

τρόποι χειρισμού τους. 10 

12. Υποχρεώσεις Κυβερνήτη - για τον απόπλου, κα¬ 

τάπλου, Λιμενικές Αρχές, Κανονισμοί λιμένων - 
Κυρώσεις. 3 

13. Βασικές γνώσεις μηχανών. 10 

ΣΥΝΟΛΟ 95 


2. Οι υποψήφιοι επίσης εκπαιδεύονται και εξετάζονται επί καταλλή¬ 
λου σκάφους στην πρακτική διακυβέρνησης,, πηδαλιούχησης, χρήσης 
των σωστικών και πυροσβεστικών μέσων, χρήση των ναυτιλιακών ορ¬ 
γάνων (πυξίδα και διόρθωση σφάλματος αυτής, διόπτρα), χειρισμούς 
παραβολής και σε στοιχειώδεις γνώσεις ναυτικής τέχνης και ιστιο¬ 
πλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δε¬ 
καήμερο των μηνών Ιανουάριου - Μαρτίου - Μαΐου - Ιουλίου - Σεπτεμ¬ 
βρίου και Νοεμβρίου εκάστου έτους σε γραπτή και προφορική - πρα¬ 
κτική εξέταση, στις αναγκαίες γνώσεις που ορίζονται στο άρθρο επτά 
(7) του παρόντος Κανονισμού, ενώπιον Τριμελούς Επιτροπής που ορίζε¬ 
ται με απόφαση του Λιμενάρχη και αποτελείται από αξιωματικό ΑΣ ως 
Πρόεδρο, τον Πλοίαρχο Ε.Ν. του Τ.Κ.Ε.Ε.Π. και καθηγητή του Σχο- 

λείου. 

2. Τα διχαιολογητιχά για τη συμμετοχή στις εξετάσεις υποβάλλονται 
με μέριμνα του Σχολείου μαζί με αντίγραφο της καρτέλλας του χάθε 
υποψηφίου στη Λιμενική Αρχή και ελέγχονται υπεύθυνα από την προα- 
ναφερόμενη Τριμελή Επιτροπή. 

3. Η γραπτή εξέταση διενεργείται από κοινού για όλους τους υποψη¬ 
φίους σε αίθουσα του Σχολείου κατά την ορισμένη από τη Λιμ. Αρχή 
ημερομηνία και ώρα, χωρίς να επιτρέπεται η είσοδος στην αίθουσα εξε¬ 
τάσεων σε άτομα που δεν έχουν σχέση με τις εξετάσεις. Οι υποψήφιοι 
που επιτυγχάνουν στην γραπτή εξέταση λαμβάνουν μέρος και στην προ¬ 
φορική - πρακτική, στην οποία εάν αποτύχουν επανεξετάζονται σε επό¬ 
μενες περιόδους. 

4. Οι βαθμολογίες που τίθενται από τα μέλη της εξεταστικής επιτρο¬ 
πής τόσο κατά την γραπτή όσο και την προφορική - πρακτική εξέταση 
των υποψηφίων για απόκτηση άδειας Κυβερνήτη Ιδιωτικού Τουριστι¬ 
κού πλοίου, εκφράζονται με ακέραιους αριθμούς από μηδέν (0) έως εί¬ 
κοσι (20). Ως βάση επιτυχίας λαμβάνεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος 
της υπό των μελών της εξεταστικής Επιτροπής τιθέμενης βαθμολογίας 
στην γραπτή και την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνα¬ 
κας βαθμολογίας των υποψηφίων που υπογράφεται από τα μέλη της 
εξεταστικής επιτροπής και υποβάλλεται εις διπλούν στον Λιμενάρχη για 
θεώρηση. 

7. Στους επιτυχόντες στις εξετάσεις χορηγείται από την Σχολή στα 
άρθρα 3 και 11 του παρόντος Κανονισμού προβλεπόμενη «άδεια Κυβερ¬ 
νήτη ιδιωτικού τουριστικού πλοίου» η οποία εκτυπώνεται με μέριμνα 
της Σχολής και υπογράφεται από τον Διευθυντή της Σχολής και θεωρεί¬ 
ται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών 
στο οποίο καταχωρούνται κατ’ αύξοντα αριθμό τα πλήρη στοιχεία ταυ¬ 
τότητας του υποψηφίου καθώς και αρχείο των υποβληθέντων δικαιολο- 
γητικών. 

9. Η χορηγούμενη από την Σχολή άδεια η οποία θεωρείται από τον 
Λιμενάρχη χαρακτηρίζεται, με τον αύξοντα αριθμό του βιβλίου Μη¬ 
τρώου της παραγρ. 8 και αριθμό πρωτοκόλλου της Λιμενικής Αρχής. 

Άρθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρη¬ 
θούν οι διαδικασίες που προβλέπονται από τον παρόντα Κανονισμό 
στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Τπ/κούς Π.Ν. με ειδικότητα αρμενιστή και 
μηχανικού κατόχους αντιστοίχου πτυχίου με ναυτική προϋπηρεσία του¬ 
λάχιστον πέντε έτη. 

γ. Αξιωματικούς ΛΣ 

δ. Ανθ/στές, Τπ/κούς και Λιμενοφύλακες κατόχους πτυχίου σχολής 
καταστρώματος ή μηχανής ΛΣ με προϋπηρεσία σε πλωτά ΛΣ πέντε 
χρόνια. 

ε. Κατόχους διπλώματος Αξιωματικούς καταστρώματος και μηχα¬ 
νής Ε.Ν. 

στ. Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων 
Αξιωματικού γέφυρας του Π.Δ. 435/78, 

2. Στους δικαιούμενους της παραγράφου 1 του παρόντος άρθρου 
άδειας χορηγείται απευθείας από την Λιμενική Αρχή ο τύπος αδείας του 
άρθρου 12, κατόπιν αιτήαεως με τα προβλεπόμενα δικαιολογητικά του 
άρθρου 4 εκτός της απαιτήαεως του εδαφίου (στ) της παραγρ. (1) αυ¬ 
τού. 

Για τους των εδαφίων (ε), (στ) και (ζ) της παραγρ. (1) του παρόντος 
δικαιούμενους απαιτείται και υποβολή φωτ/γου, επικυρωμένου, του 
αποδεικτικού ναυτικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού 
τουριστικού πλοίου, εφόσον γνωρίζουν επαρκώς την Ελληνική γλώσσα 
και έχουν τα οριζόμενα υπό του παρόντος Κανονισμού προσόντα και 
προϋποθέσεις. 


2. Αλλοδαποί, υπήκοοι χωρών μελών της Ευρωπαϊκής Κοινότητας, 
αποκτούν την άδεια Κυβερνήτη ιδιωτικού τουριστικού πλοίου, με τους 
όρους και τις προϋποθέσεις που την απαιτούν και οι Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους 
από τις Αρχές της αλλοδαπής γίνονται αποδεκτές για την διακυβέρνηση 
ιδιωτικού τουριστικού πλοίου με ξένη σημαία, εφόσον είναι συντεταγμέ¬ 
νες ή μεταφρασμένες και στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επί¬ 
σης από τις Λιμενικές Αρχές, εάν τους υποβληθεί αντίστοιχη άδεια που 
έχει εκδοθεί από Αρχές ξένων χωρών, μεταφρασμένη στην Ελληνική ή 
την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερ¬ 
νήτη Ιδιωτικού Τουριστικού Πλοίου» καθορίζεται ως κατωτέρω. 

Αυξ. Αρ. Πρωτ. Σχολής .... ΤΙΤΛΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 


ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα .αριθμ.ΦΕΚ .. 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) .. 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και 
επέτυχεν στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) .... 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου .Λιμ. Αρχής .... 

Αριθμ. Πρωτ.. Λιμ. Αρχής. 

Εν.. . τη...19 

Ο ΛΙΜΕΝΑΡΧΗΣ 
Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή. 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας..που πληρεί 

τις προϋποθέσεις του άρθρου (9) παραγρ. (1) εδαφίου. 

(ιδιότητα) ... επιτρέπεται η διακυβέρνηση ιδιωτικών 

τουριστικών πλοίων. 

Εν.-..τη .19.. 

Ο ΛΙΜΕΝΑΡΧΗΣ 

Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υπο- 
χρεούνται: 

α) Να κυβερνούν το σκάφος με σύνεση και προσοχή κατά τρόπον μη 
δυνάμενο να θέσει σε κίνδυνο τη ζωή των επιβαινόντων ή των κολυμβη¬ 
τών, να προκαλέσει υλικές ζημιές, να επιφέρει αταξία, ενόχληση ή 
οποιαδήποτε κυκλοφοριακή ανωμαλία σε παραπλέοντα πλοία, τρόμου 
και ανησυχία στους λουόμενους. 

β) Να μην χειρίζονται το σκάφος υπό την επήρεια οινοπνευματωδών 
ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων 
από τον προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια 
Κυβερνήτη, καθώς και τα προβλεπόμενα από το πιστοποιητικό άξιο- 

πλοΐας και τις ισχύουσες διατάξεις σωστικά, πυροσβεστικά μέσα, ναυτι¬ 
λιακά εφόδια και υγειονομικό υλικό, τα οποία πρέπει να είναι πρόχειρα 
σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες 
των Λιμενικών Οργάνων. 

στ) Να εφαρμόζουν τις διατάξεις και οδηγίες, που δίδονται από την 
Λιμενική Αρχή, όσον αφορά την αγκυροβολιά των σκαφών και τις ενδε¬ 
χόμενες μεθορμίσεις τους. 

ζ) Να μην απομακρύνονται και εκτελούν πλόες μεγαλύτερης έκτασης 
από τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους 
της λεμβολογήσεως ή νηολογήσεως των σκαφών και του εφοδιασμού 
τους με πιστοποιητικό αξιοπλοΐας, θεωρούνται συνυπεύθυνοι με τους 
Κυβερνήτες ή χειριστές για κάθε παράβαση του παρόντος Κανονισμού, 
που γίνεται από τους τελευταίους. 

Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυ¬ 
ματισμού λουσμένων ο Κυβερνήτης-χειριστής οφείλει να παραμείνει 
στον τόπο του ατυχήματος, να παράσχει κάθε δυνατή συνδρομή στους 
παθόντες και να δηλώσει το ταχύτερο στην Λιμενική Αρχή το συμβάν. 

Άρθρο 15 

1. Η χορηγηθείσα «άδεια Κυβερνήτη Ιδιωτικού Τουριστικού Πλοίου» 
μπορεί να αφαιρεθεί με αιτιολογημένη απόφαση του Λιμενάρχη προσω¬ 
ρινά ή οριστικά σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικό διάστημα πέντε (5) 
ημερών έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την 
κυκλοφορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων 
κατά την άσκηση των καθηκόντων τους. 

Εφόσον ο κάτοχος της αδείας μεταφέρει με το υπό την διακυβέρνησή 
του σκάφος επιβάτες που καταβάλλουν εισιτήρια ή πραγματοποιεί 
πλόες μέ ολική ναύλωση του σκάφους του. 

3. Οριστική στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήμα- 
τςς και παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι. οποίες πρέπει να πληρούνται για 
την χορήγηση της άδειας. 

γ) Επιβολής της ποινής της προσωρινής αφαίρεσης της αδείας για 
τρίτη φορά μέσα στην προηγηθείσα της τελευταίας παραβάσεως διετία. 

Άρθρο 16 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται 
κάθε άλλη διάταξη που έρχεται σε αντίθεση με τις διατάξεις αυτού ή 
αναφέρεται σε θέματα που ρυθμίζονται απ’ αυτόν. 

Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα λιμενικά όργανα, ανεξάρτητα από τις ποινικές και αστικές ευθύ¬ 
νες που συντρέχουν από την ισχύουσα νομοθεσία υπόκεινται και στις κυ¬ 
ρώσεις του άρθρου 157 του ΝΔ 187/73 (ΦΕΚ 261Α/3.10.73) με το 
οποίο κυρώθηκε ο κώδικας Δημοσίου Ναυτικού Δικαίου, όπως τροπο¬ 
ποιήθηκε με το ΠΔ 207/85 (ΦΕΚ 76Α/3.5.85). 

Αλεξανδρούπολη, 3 Νοεμβρίου 1989 
Ο Λιμενάρχης 

Πλωτάρχης Λ.Σ. ΚΩΝ/ΝΟΣ ΑΝΤΩΝΙΟΥ 

β. Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. Δίδεται 


προθεσμία για απόκτηση άδειας Κυβερνήτη ιδιωτικών τουριστικών 
πλοίων ένα έτος από την δημοσίευση του παρόντος στην Εφημερίδα της 
Κυβερνήσεως. 

Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 



Αριθ. 3131/17/90 (2) 

Έγκριση του Ειδικού Κανονισμού Λιμένα Αγίου Νικολάου αριθ. 16. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο του Νομάρχη Λασιθίου αριθμ. 150.48/ 
3.1.1990. 

3. Το σχέδιο του Ειδικού Κανονισμού του Λιμένα Αγίου Νικολάου 
που μας υποβλήθηκε με την αναφορά της Λιμενικής Αρχής Αγίου Νικο¬ 
λάου αριθ. 3131/1/90/3.1.90 με τις διατάξεις του ρυθμίζονται θέ¬ 
ματα, που αφορούν την εύρυθμη λειτουργία του λιμένος, αποφασί¬ 
ζουμε: 

Άρθρο Μόνο 

α) Εγκρίνουμε τον παρακάτω ειδικό Κανονισμό του Λιμένα Αγίου 
Νικολάου αριθμ. 16. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΑΓΙΟΥ ΝΙΚΟΛΑΟΥ ΑΡΙΘ.6 

«Περί αδειών διακυβέρνησης ιδιωτικών Τουριστικών Πλοίων». 

Ο ΛΙΜΕΝΑΡΧΗΣ ΑΓΙΟΥ ΝΙΚΟΛΑΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Ναυτικού Δικαίου 
(ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΑΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α/ 
16.2.70) αποφασίζουμε: 

Άρθρο 1 
Όρια ισχύος 

Ο Ειδικός Κανονισμός Λιμένα ισχύει στη χερσαία και θαλάσσια ζώνη 
του, τους λιμένες, στους όρμους και στη θαλάσσια έκταση της περιοχής 
δικαιοδοσίας της Λιμενικής Αρχής και των υφισταμένων των Λιμενι¬ 
κών Σταθμών και Υπαλλήλων Λιμένα, όπως αυτή καθορίζεται από τις 
κείμενες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι 
ακόλουθοι όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο». 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαί¬ 
τησης, που από τη γενική κατασκευή του έχει τη δυνατότητα να χρησι¬ 
μοποιείται αποκλειστικά και μόνο για την εκτέλεση ταξιδίων θαλάσσιας 
αναψυχής περιήγησης και ερασιτεχνικής αλιείας, χωρίς την καταβολή 
ναύλου από τους επιβαίνοντες και το οποίο σύμφωνα με την ισχύουσα 
νομοθεσία, εφοδιάζεται με Πρωτόκολλο Γενικής Επιθεώρησης 
(Π.Γ.Ε.). 

β. «Σχολεία Κυβερνητών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύ- 
ουσες διατάξεις, Ναυτικούς Ομίλους και Ναυταθλητικά Σωματεία για 
εκμάθηση των ελάχιστων αναγκαίων γνώσεων στους υποψηφίους για 
απόκτηση άδειας Κυβερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυ¬ 
τιλιακών κινδύνων και την προστασία της ανθρώπινης ζωής στη θά¬ 
λασσα, από την έναρξη της ισχύος του παρόντος Κανονισμού, η διακυ- 

βέρνηση των «Ιδιωτικών Τουριστικών Πλοίων» επιτρέπεται μόνο σε 
άτομα που έχουν «ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙ¬ 
ΚΟΥ ΠΛΟΙΟΥ». 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού 
άδειας Κυβερνήτη Ιδιωτικού Τουριστικού Πλοίου ο ενδιαφερόμενος 
πρέπει: 

α) Να έχει συμπληρώσει το δέκατο όγδοο (18) έτος της ηλικίας του 
και να μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω 
του εξαμήνου καθ’ υποτροπήν ή μείζονα του εξαμήνου επί λαθρεμπορία, 
κατασκοπία, λαθρεμπορία ή χρήσει ναρκωτικών, αλιεία με εκρηκτικές 
ύλες, παράβαση του νόμου περί προστασίας του Εθνικού νομίσματος. 
Προκειμένου για ναυτικούς να μην έχουν στερηθεί οριστικά το δικαίωμα 
της άσκησης του ναυτικού επαγγέλματος. 

δ) Να είναι σωματικώς και πνευματικώς υγιής και ικανός σύμφωνα 
με τις διατάξεις που ισχύουν για απόκτηση πτυχίου Κυβερνήτη τρίτης 
(Γ) τάξεως. 

ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών 
Πλοίων για εκμάθηση των ελάχιστων αναγκαίων γνώσεων που ορίζο¬ 
νται στο άρθρο 7 του Κανονισμού αυτού και να επιτύχει σε εξετάσεις 
σύμφωνα με τα οριζόμενα στα επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας 
και η γνώση της καλής κολύμβησης βεβαιώνεται από το Διευθυντή του 
Ναυταθλητικού Ομίλου ή Σωματείου ή με υπεύθυνη δήλωση του υπο¬ 
ψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων 
προς απόκτηση «άδειας Κυβερνήτη Ιδιωτικών Τουριστικών Πλοίων» 
επιτρέπεται μόνο σε αναγνωρισμένους (σύμφωνα με τις ισχύουσες κάθε 
φορά διατάξεις) Ναυτικούς Ομίλους ή Ναυταθλητικά Σωματεία, εφόσον 
εκτός από τις προβλεπόμενες από άλλες διατάξεις άδειες, έχουν εφοδια- 
σθεί και με ειδική άδεια της Λιμενικής Αρχής. 

2. Για την απόκτηση της άδειας της προηγούμενης παραγράφου το 
ενδιαφερόμενο Σωματείο ή Όμιλος οφείλει να υποβάλει στη Λιμενική 
Αρχή αίτηση στην οποία θα αναφέρεται η πλήρης ονομασία της σχολής 
και θα επισυνάπτονται τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο 
ΦΕΚ. 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του 
Δ/ντού της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτι¬ 
κού προσωπικού του Σχολείου καθώς επίσης απόσπασμα του ποινικού 
μητρώου και πιστοποιητικά Εισαγγελικής Αρχής ότι κανείς από τους 
αναφερόμενους στο προηγούμενο εδάφιο (γ) δεν διώκεται ως φυγόποι¬ 
νος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται 
οι όροι των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σω¬ 
ματείο άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που 
έχει έδρα η Σχολή, η οποία να αποτελείται από μία, τουλάχιστον, αί¬ 
θουσα διδασκαλίας, ένα γραφείο Διεύθυνσης μία αίθουσα αναμονής, μία 
αποθήκη υλικού και να είναι εξοπλισμένη με υλικό Α’ Βοηθειών και τη¬ 
λεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο 
να είναι εφοδιασμένο με ΠΓΕ και κατάλληλο για τη μεταφορά και εκ¬ 
παίδευση τουλάχιστον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του 
με ευδιάκριτα γράμματα στην Ελληνική και Αγγλική γλώσσα την έν¬ 
δειξη ΕΚΠΑΙΔΕΥΤΙΚΟ - ΤΚΑΙΝΙΝΟ 5ΗΙΡ. 

γ. Εξοπλισμού που προβλέπεται από τις ισχύουσες διατάξεις ναυτι¬ 


κής ασφάλειας και προστασίας του θαλάσσιου περιβάλλοντος για τις 
αντίστοιχες κατηγορίες πλοίων και σκαφών με τα οποία διενεργείται η 
εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου τηρούνται τα ακόλουθα 
έγγραφα: 

α. «Ημερολόγιο εκπαίδευσης και συμβάντων» στο οποίο αναγράφο¬ 
νται τα αφορώντα την εκπαίδευση, ο αριθμός των μαθητών για την κάθε 
σχολική περίοδο, οι ώρες διδασκαλίας και η διδακτέα ύλη, περιοχές 
πρακτικής εκπαίδευσης, διδάσκοντες καθηγητές καθώς και τυχόν συμ¬ 
βάντα ή ατυχήματα. Το ημερολόγιο θεωρείται και αριθμείται από τη 
Λιμενική Αρχή, επιδεικνύεται δε σε κάθε έλεγχο αυτής σημειώνοντας 
τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης 
κατοικίας, πορείας της εκπαίδευσης, παρουσιών κατά μάθημα και συνο¬ 
λικά, ώστε να τηρείται πλήρες αρχείο των εκπαιδευθέντων από κάθε 
Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχο¬ 
λείων καθώς και ενδιάμεσες έκτακτες για έλεγχο εφαρμογής των δια¬ 
τάξεων του παρόντος Κανονισμού και τήρησης των υποχρεώσεων που 
αναφέρονται σ’ αυτόν. Σε περίπτωση που διαπιστωθούν ελλείψεις ή αντι- 
κανονικότητες εκτός από τις προβλεπόμενες από το άρθρο 17 ποινές δύ- 
ναται να αφαιρεθεί η χορηγηθείσα άδεια με αιτιολογημένη απόφαση του 
Λιμενάρχη για μια σχολική περίοδο ή οριστικά με απόφαση του ΥΕΝ 
ύστερα από εισήγηση του Λιμενάρχη, ανάλογα με τη σοβαρότητα των 
παραβάσεων. 

3. Ο Διευθυντής του «Σχολείου είναι «αλληλέγγυα υπεύθυνος με το νό¬ 
μιμο εκπρόσωπο του Ναυτικού Ομίλου ή Ναυταθλητικού Σωματείου 
για την ακριβή τήρηση των διατάξεων του παρόντος Κανονισμού, «χνα- 
φορικά με τη λειτουργία των Σχολείων. 

Άρθρο 7 

Αναγκαίες γνώσεις και ώρες εκπαίδευσης υπ,οψηφίων 

1. Παρατίθενται κατωτέρω οι ελάχιστες αναγκαίες γνώσεις και οι 
ώρες εκπαίδευσης και εξέτασης των υποψηφίων εκπαιδεύονται και εξε¬ 
τάζονται οι υποψήφιοι για την απόκτηση της άδειιχς Κυβερνήτη Ιδιωτι¬ 
κού Τουριστικού Πλοίου. 


Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. 
Ευστάθεια του πλοίου - φόρτωση και κατανομή 


βαρών. 10 

2. Αγκυροβολώ και πρόσδεση του σκάφους. Χειρι¬ 
σμοί στο λιμάνι. 10 

3. Καιρός και θάλασσα - Κλίμακα μποφώρ. Ανα¬ 

στολή απόπλου λόγω δυσμενών καιρικών συνθη¬ 
κών. Χειρισμοί σκάφους με δυσμενείς συνθήκες. 5 

4. Ιστία και ιστιοπλοΐα. 10 

5. Βασικές γνώσεις του ΔΚΑΣ και του διεθνή κώ¬ 
δικα σημάτων. 10 

6. Ατυχήματα στα πλοία (διαρροή - κατάκλιση, 

προσάραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβό¬ 
λων και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και 

στίγματος ενόψη ενός ή και περισσοτέρων ση¬ 
μείων, χρήση ισοβαθών (βυθόμετρο και ραντάρ). 10 

9. Φάροι και φανοί. 9 

10. Η σωστή χρήση του ραδιοτηλεφώνου. Σήματα 

ασφαλείας και κινδύνου. 5 

11. Σωστικά και πυροσβεστικά μέσα του πλοίου και 

τρόποι χειρισμού τους. 10 

12. Υποχρεώσεις Κυβερνήτη - για τον απόπλου, κα- 


χν» - · » ι · « 

τάπλου, Λιμενικές Αρχές, Κανονισμοί λιμένων - 

Κυρώσεις. 3 

13. Βασικές γνώσεις μηχανών. 10 

ΣΥΝΟΛΟ 95 

2. Οι υποψήφιοι επίσης εκπαιδεύονται και εξετάζονται επί καταλλή¬ 
λου σκάφους στην πρακτική διακυβέρνησης, πηδαλιούχησης, χρήσης 
των σωστικών και πυροσβεστικών μέσων, χρήση των ναυτιλιακών ορ¬ 
γάνων (πυξίδα και διόρθωση σφάλματος αυτής, διόπτρα), χειρισμούς 
παραβολής και σε στοιχειώδεις γνώσεις ναυτικής τέχης και ιστιοπλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δε¬ 
καήμερο των μηνών Ιανουάριου - Μαρτίου - Μαΐου - Ιουλίου - Σεπτεμ¬ 
βρίου και Νοεμβρίου εκάστου έτους σε γραπτή και προφορική - πρα¬ 
κτική εξέταση, στις αναγκαίες γνώσεις που ορίζονται στο άρθρο επτά 
(7) του παρόντος Κανονισμού, ενώπιον Τριμελούς Επιτροπής που ορίζε¬ 
ται με απόφαση του Λιμενάρχη και αποτελείται από αξιωματικό ΛΣ ως 
Πρόεδρο, τον Πλοίαρχο Ε.Ν. του Τ.Κ.Ε.Ε.Π. και καθηγητή του Σχο¬ 
λείου. 

2. Τα δικαιολογητικά για τη συμμετοχή στις εξετάσεις υποβάλλονται 
με μέριμνα του Σχολείου μαζί με αντίγραφο της καρτέλλας του κάθε 
υποψηφίου στη Λιμενική Αρχή και ελέγχονται υπεύθυνα από την προα- 
ναφερόμενη Τριμελή Επιτροπή. 

3. Η γραπτή εξέταση διενεργείται από κοινού για όλους τους υποψη¬ 
φίους σε αίθουσα του Σχολείου κατά την ορισμένη από τη Λιμ. Αρχή 
ημερομηνία και ώρα, χωρίς να επιτρέπεται η είσοδος στην αίθουσα εξε¬ 
τάσεων σε άτομα που δεν έχουν σχέση με τις εξετάσεις. Οι υποψήφιοι 
που επιτυγχάνουν στην γραπτή εξέταση λαμβάνουν μέρος και στην προ¬ 
φορική - πρακτική, στην οποία εάν αποτύχουν επανεξετάζονται σε επό¬ 
μενες περιόδους. 

4. Οι βαθμολογίες που τίθενται από τα μέλη της εξεταστικής επιτρο¬ 
πής τόσο κατά την γραπτή όσο και την προφορική - πρακτική εξέταση 
των υποψηφίων για απόκτηση άδειας Κυβερνήτη Ιδιωτικού Τουριστι¬ 
κού πλοίου, εκφράζονται με ακέραιους αριθμούς από μηδέν (0) έως εί¬ 
κοσι (20). Ως βάση επιτυχίας λαμβάνεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος 
της υπό των μελών της εξεταστικής Επιτροπής τιθέμενης βαθμολογίας 
στην γραπτή και την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνα¬ 
κας βαθμολογίας των υποψηφίων που υπογράφεται από τα μέλη της 
εξεταστικής επιτροπής και υποβάλλεται εις διπλούν στον-Λιμενάρχη για 
θεώρηση. 

7. Στους επιτυχόντες στις εξετάσεις χορηγείται από την Σχολή στα 
άρθρα 3 και 11 του παρόντος Κανονισμού προβλεπόμενη «άδεια Κυβερ¬ 
νήτη ιδιωτικού τουριστικού πλοίου» η οποία εκτυπώνεται με μέριμνα 
της Σχολής και υπογράφεται από τον Διευθυντή της Σχολής και θεωρεί¬ 
ται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομέυων αδειών 
στο οποίο καταχωρούνται κατ’ αύξοντα αριθμό τα πλήρη στοιχεία ταυ¬ 
τότητας του υποψηφίου καθώς και αρχείο των υποβληθέντων δικαιολο- 
γητικών. 

9. Η χορηγούμενη από την Σχολή άδεια η οποία θεωρείται από τον 
Λιμενάρχη χαρακτηρίζεται με τον αύξοντα αριθμό του βιβλίου Μη¬ 
τρώου της παραγρ. 8 και αριθμό πρωτοκόλλου της Λιμενικής Αρχής. 

Άρθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρη¬ 
θούν οι διαδικασίες που προβλέπονται από τον παρόντα Κανονισμό 
στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Υπ/κούς Π.Ν. με ειδικότητα αρμενιστή και 
μηχανικού κατόχους αντιστοίχου πτυχίου με ναυτική προϋπηρεσία του¬ 
λάχιστον πέντε έτη. 

γ. Αξιωματικούς ΛΣ 

δ. Ανθ/στές, Υπ/κούς και Λιμενοφύλακες κατόχους πτυχίου σχολής 
καταστρώματος ή μηχανής ΛΣ με προϋπηρεσία σε πλωτά ΛΣ πέντε 
χρόνια. 

ε. Κατόχους διπλώματος Αξιωματικούς καταστρώματος και μηχα¬ 


νής Ε.Ν. 

στ. Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων 
Αξιωματικού γέφυρας του Π.Δ. 435/78. 

2. Στους δικαιούμενους της παραγράφου 1 του παρόντος άρθρου 
άδειας χορηγείται απευθείας από την Λιμενική Αρχή ο τύπος αδείας του 
άρθρου 12, κατόπιν αιτήσεως με τα προβλεπόμενα δικαιολογητικά του 
άρθρου 4 εκτός της απαιτήσεως του εδαφίου (στ) της παραγρ. (1) αυ¬ 
τού. 

Για τους των εδαφίων (ε), (στ) και (ζ) της παραγρ. (1) του παρόντος 
δικαιούμενους απαιτείται και υποβολή φωτ/γου, επικυρωμένου, του 
αποδεικτικού ναυτικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού 
τουριστικού πλοίου, εφόσον γνωρίζουν επαρκώς την Ελληνική γλώσσα 
και έχουν τα οριζόμενα υπό του παρόντος Κανονισμού προσόντα και 
προϋποθέσεις. 

2. Αλλοδαποί, υπήκοοι χωρών μελών της Ευρωπαϊκής Κοινότητας, 
αποκτούν την άδεια Κυβερνήτη ιδιωτικού τουριστικού πλοίου, με τους 
όρους και τις προϋποθέσεις που την απαιτούν και οι "Ελληνες. 

3. Άδειες που έχουν εκδοθεί ή θεωρηθεί για την εγκυρότητά τους 
από τις Αρχές της αλλοδαπής γίνονται αποδεκτές για την διακυβέρνηση 
ιδιωτικού τουριστικού πλοίου με ξένη σημαία, εφόσον είναι συντεταγμέ¬ 
νες ή μεταφρασμένες και στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επί¬ 
σης από τις Λιμενικές Αρχές, εάν τους υποβληθεί αντίστοιχη άδεια που 
έχει εκδοθεί από Αρχές ξένων χωρών, μεταφρασμένη στην Ελληνική ή 
την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερ¬ 
νήτη Ιδιωτικού Τουριστικού Πλοίου» καθορίζεται ως κατωτέρω. 

Αυξ. Αρ. Πρωτ. Σχολής .... ΤΙΤΛΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 


ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα .αριθμ. ΦΕΚ. 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) . 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και 

επέτυχεν στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) . 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου .Λιμ. Αρχής .... 

Αριθμ. Πρωτ.Λιμ. Αρχής . 

Εν.τη.19 

Ο ΛΙΜΕΝΑΡΧΗΣ 
Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή. 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας.που πληροί 

τις προϋποθέσεις του άρθρου (9) παραγρ. (1) εδαφίου. 

(ιδιότητα).. επιτρέπεται η διακυβέρνηση ιδιωτικών 

τουριστικών πλοίων. 

Εν.τη .19.. 

Ο ΛΙΜΕΝΑΡΧΗΣ 

Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υπο- 
χρεούνται: 

α) Να κυβερνούν το σκάφος με σύνεση και προσοχή κατά τρόπον μη 
δυνάμενο να θέσει σε κίνδυνο τη ζωή των επιβαινόντων ή των κολυμβη¬ 
τών, να προκαλέσει υλικές ζημιές, να επιφέρει αταξία, ενόχληση ή 
οποιαδήποτε κυκλοφοριακή ανωμαλία σε παραπλέοντα πλοία, τρόμου 
και ανησυχία στους λουόμενους. 

β) Να μην χειρίζονται το σκάφος υπό την επήρεια οινοπνευματωδών 
ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων 
από τον προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια 
Κυβερνήτη, καθώς και τα προβλεπόμενα από το πιστοποιητικό αξιο- 
πλοΐας και τις ισχύουσες διατάξεις σωστικά, πυροσβεστικά μέσα, ναυτι¬ 
λιακά εφόδια και υγειονομικό υλικό, τα οποία πρέπει να είναι πρόχειρα 
σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες 
των Λιμενικών Οργάνων. 

στ) Να εφαρμόζουν τις διατάξεις και οδηγίες, που δίδονται από την 
Λιμενική Αρχή, όσον αφορά την αγκυροβολιά των σκαφών και τις ενδε¬ 
χόμενες μεθορμίσεις τους. 

ζ) Να μην απομακρύνονται και εκτελούν πλόες μεγαλύτερης έκτασης 
από τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους 
της λεμβολογήσεως ή νηολογήσεως των σκαφών και του εφοδιασμού 
τους με πιστοποιητικό αξιοπλοΐας, θεωρούνται συνυπεύθυνοι με τους 
Κυβερνήτες ή χειριστές για κάθε παράβαση του παρόντος Κανονισμού, 
που γίνεται από τους τελευταίους. 

Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυ¬ 
ματισμού λουομένων ο Κυβερνήτης-χειριστής οφείλει να παρίχμείνει 
στον τόπο του ατυχήματος, να παράσχει κάθε δυνατή συνδρομή στους 
παθόντες και να δηλώσει το ταχύτερο στην Λιμενική Αρχή το συμβάν. 

Άρθρο 15 

1. Η χορηγηθείσα «άδεια Κυβερνήτη Ιδιωτικού Τουριστικού Πλοίου» 
μπορεί να αφαιρεθεί με αιτιολογημένη απόφαση του Λιμενάρχη προσω¬ 
ρινά ή οριστικά σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικό διάστημα πέντε (5) 
ημερών έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την 
κυκλοφορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων 
κατά την άσκηση των καθηκόντων τους. 

Εφόσον ο κάτοχος της αδείας μεταφέρει με το υπό την διακυβέρνησή 
του σκάφος επιβάτες που καταβάλλουν εισιτήρια ή πραγματοποιεί 
πλόες με ολική ναύλωση του σκάφους του. 

3. Οριστική στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήμα¬ 
τος και παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι οποίες πρέπει να πληρούνται για 
την χορήγηση της άδειας. 

γ) Επιβολής της ποινής της προσωρινής αφαίρεσης της αδείας για 
τρίτη φορά μέσα στην προηγηθείσα της τελευταίας παραβάσεως διετία. 

Άρθρο 16 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται 
κάθε άλλη διάταξη που έρχεται σε αντίθεση με τις διατάξεις αυτού ή 
αναφέρεται σε θέματα που ρυθμίζονται απ’ αυτόν. 


Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα λιμενικά όργανα, ανεξάρτητα από τις ποινικές και αστικές ευθύ¬ 
νες που συντρέχουν από την ισχύουσα νομοθεσία υπόκεινται και στις κυ¬ 
ρώσεις του άρθρου 157 του ΝΔ 187/73 (ΦΕΚ 261Α/3.10.73) με το 
οποίο κυρώθηκε ο κώδικας Δημοσίου Ναυτικού Δικαίου, όπως τροπο¬ 
ποιήθηκε με το ΠΔ 207/85 (ΦΕΚ 76Α/3.5.85). 

Αγιος Νικόλαος, 1 Νοεμβρίου 1989 
Ο Λιμενάρχης 

Πλωτάρχης Λ.Σ. I. ΠΑΠΑΔΟΜΙΧΕΛΑΚΗΣ 

β. Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. Δίδεται 
προθεσμία για απόκτηση άδειας Κυβερνήτη ιδιωτικών τουριστικών 
πλοίων ένα έτος από την δημοσίευση του παρόντος στην Εφημερίδα της 
Κυβερνήσεως. 

Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 
-♦“- 

Αριθ. 874 (3) 

Τροποποίηση Καταστατικού Τ.Ο.Ε.Β. Γιαννιτσών Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Το Ν.Δ. 3881/58 «περί έργων εγγείων βελτιώσεων». · 

2. Το από 13.9.59 Β.Δ. «περί Ο.Ε.Β.». 

3. Το Π.Δ. 332/83 «περί μεταβιβάσεως αρμοδιοτήτων Υπ. Γεωρ¬ 
γίας στους Νομάρχες». 

4. Το εγκεκριμένο καταστατικό του Τ.Ο.Ε.Β. Γιαννιτσών. 

5. Την απόφαση της Γενικής Συνελεύσεως του ΤΟΕΒ Γιαννιτσών 
αριθμ. 1/3.3.88 περί τροποποιήσεως του καταστατικού. 

6. Σχετική εισήγηση της Δ/νσης Ε.Β. Πέλλας, αποφασίζουμε:. 

1. Τροποποιούμε το εγκεκριμένο καταστατικό του Τ.Ο.Ε.Β. Γιαννι¬ 
τσών ως εξής: 

Στο άρθρο 10 παρ. 4, η κλίμακα που καθορίζει τον αριθμό ψήφων 
των μελών του Οργανισμού, αντικαθίσταται ως εξής: 

«Μέλη που αντιπροσωπεύουν έκταση από 1 στρέμμα μέχρι 20 στρέμ¬ 
ματα: ψήφος 1 και μέλη που αντιπροσωπεύουν έκταση άνω των 20 
στρεμμάτων: ψήφοι 2. 

2. Η ισχύς της παρούσας Απόφασης θ’ αρχίσει από τη δημοσίευση 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 8 Φεβρουάριου 1990 
Ο Νομάρχης 

ΜΑΝΘΟΣ ΤΖΙΑΣΤΟΥΔΗΣ 
- 4 -- 

Αριθ. ΕΣ/2831 (4) 

Σύσταση Νομικού Προσώπου στην Κοινότητα Χρυσοχωράφων Ν. Σερ¬ 
ρών με την επωνυμία «Σχολική Επιτροπή Δημοτικού Σχολείου και 
1ου και 2ου Νηπιαγωγείων Χρυσοχωράφων». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του άρθρου 187 του Δ.Κ.Κ. (Π.Δ. 323/89). 

2) Τις διατάξεις του άρθρου 2 της αριθμ. Δ4/162/28.3.1989 Κοι¬ 
νής απόφασης των Υπουργών Εσωτερικών, Οικονομικών, Εθνικής 
Παιδείας και Θρησκευμάτων και Περιβάλλοντος Χωροταξίας και 
Δημοσίων Έργων. 

3) Την αριθ. 2/1990 απόφαση Κοινοτικού Συμβουλίου Χρυσοχωρά¬ 
φων που αφορά τη σύσταση στην Κοινότητα Νομικού Προσώπου με 
την επωνυμία «Σχολική Επιτροπή Δημοτικού Σχολείου και 1ου και 
2ου Νηπιαγωγείων», αποφασίζουμε: 

1. Συστήνουμε στην Κοινότητα Χρυσοχωράφων του Ν. Σερρών ίδιο 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Νομικό Πρόσωπο με την επωνυμία «Σχολική Επιτροπή Δημοτικού 
Σχολείου και 1ου και 2ου Νηπιαγωγείων Χρυσοχωράφων». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώ¬ 
νου, αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική 
βιβλιοθήκη και γενικά με όλα τα μέσα που είναι απαραίτητα για την 
λειτουργία τους και γενικότερα όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από ενδεκαμελές (11) διοικητικό 
συμβούλιο αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο, 
β. Δύο (2) Κοινοτικούς συμβούλους. 

γ. Τους εκάστοτε Δ/ντές (3) του Δημοτικού Σχολείου, του 1ου Νη¬ 
πιαγωγείου και 2ου Νηπιαγωγείου. 

δ. Τους εκπροσώπους των Συλλόγων Γονέων και Κηδεμόνων των 
(3) σχολικών μονάδων και 

ε. Δύο (2) κατοίκους της κοινότητας. (Σε περίπτωση που σε κάποια 
σχολική μονάδα δεν υφίσταται Σύλλογος Γονέων και Κηδεμόνων 
τότε ο εκπρόσωπος του συλλόγου αυτού θα συμπληρώνεται από έναν 
ακόμη κάτοικο). 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας Κοινοτικής περιόδου. 

Η θητεία των μελών του Δ.Σ. ακολουθεί την Κοινοτική περίοδο. 
Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία που αφιερώνεται στο Ν.Π. είναι η εξής: 

Α'. Περιουσία Δημοτικού Σχολείου. 

α) Ένα οικόπεδο έκτασης 9.290 τ.μ. μετά των υπαρχόντων, σ’ αυτό 
κτισμάτων, εντός του συνοικισμού Χρυσοχωράφων. 
β) Έναν αγρό εκτάσεως 15625 τ.μ. - 7.620 τ.μ. θιγόμενο= 8.005 
τ.μ. στην θέση «ΝΤΟΜΟΥΣΚΑ» του αγροκτήματος Χρυσοχωρά¬ 
φων. 

γ) Έναν αγρό εκτάσεως 6.265 τ.μ. στη θέση «ΜΠΟΡΝΟΣΟΥΖΙΑ» 
του αγροκτήματος Χρυσοχωράφων. 

Β' Περιουσία 1ου και 2ου Νηπιαγωγείων Χρυσοχωράφων (συστεγα¬ 
ζόμενα). 

α) Ένα οικόπεδο εκτάσεως 5.486 τ.μ. μετά των υπαρχόντων, σ’ 
αυτό κτισμάτων, εντός του συνοικισμού Χρυσοχωράφων. 

7. Το Νομικό Πρόσωπο εκπροσωπείται στα Δικαστήρια και σε κάθε 
Δημόσια Αρχή από τον Πρόεδρο του Δ.Σ. και όταν αυτός απουσιάζει 
ή κωλύεται από τον Αντιπρόεδρο του Δ.Σ. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 9 Φεβρουάριου 1990 

Ο Νομάρχης 
ΑΝ. ΛΙΑΣΚΟΣ 

Αριθ. 1085 (5) 

Σύσταση Αναπτυξιακού Συνδέσμου Φαρκαδόνας Ν. Τρικάλων. 

0 ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθ. 46345/1987 κοινή απόφαση των Υπουργών Εθνικής 
Οικονομίας Εσωτερικών Περιβάλλοντος Χωροταξίας και Δημοσίων 
Έργων «περί ορισμού γεωγραφικών ενοτήτων του Νομού Τρικά¬ 
λων» που δημοσιεύθηκε στο ΦΕΚ 117/3.3.1988 τ. Β’. 

2. Τις διατάξεις του άρθρου 196 του Δημοτικού και Κοινοτικού Κώ¬ 
δικα Π.Δ. 323/1989. 

3. Τις νομότυπες αποφάσεις: 

α. Αριθμ. 53/89 του Δημοτικού Συμβουλίου Φαρκαδόνας. 

β. Αριθμ. 64/89 κοινοτικού ΣυμβουλίουΎριζάνου. 

γ. Αριθμ. 10/89 κοινοτικού Συμβουλίου Ζάρκου. 

δ. Αριθμ. 1/90 κοινοτικού Συμβουλίου Κεραμιδιού. 

ε. Αριθμ. 25/89 κοινοτικού Συμβουλίου Παναγίτσας. 

στ. Αριθμ. 37/89 κοινοτικού Συμβουλίου Πηνειάδας. 

με τις οποίες γνωμοδότούν υπέρ της σύνταξης του Αναπτυξιακού 

Συνδέσμου Φαρκαδόνας. 

4. Το γεγονός ότι οι ανωτέρω Δήμος και Κοινότητες αποτελούν γεω¬ 
γραφική ενότητα, αποφασίζουμε: 

1. Συνιστούμε αναπτυξιακό Σύνδεσμο με την επωνυμία «Αναπτυξια¬ 
κός Σύνδεσμος Φαρκαδόνας» που αποτελείται από το Δημόσιο Φρα- 
καδόνας και τις Κοινότητες Γριζάνου Ζάρκου, Κεραμιδιού, Παναγί¬ 
τσας και Πηνειάδας. 

2. Σκοποί του Συνεδρίου είναι: 

α. Η εκπόνηση τοπικού Αναπτυξιακού Προγράμματος (ΤΑΠ). 

β. Η κατασκευή και συντήρηση έργων τεχνικής υποδομής. 

γ. Η συλλογή μεταφορά και διάθεση των απορριμμάτων. 

δ. Η κατασκευή αρδευτικών έργων (γεωτρήσεις κ.λπ.). 

ε. Η σύσταση επιχειρήσεων για αξιοποίηση και ανάπτυξη τοπικών 

δυνατοτήτων, 

στ. Η κοινή συντήρηση των συστημάτων ύδρευσης αποχέτευσης και 
φωτισμού. 

ζ. Η τουριστική ανάπτυξη της περιοχής, 
η. Η προστασία του περιβάλλοντος, 
θ. Η πυρασφάλεια των δασών και βοσκοτόπων, 
ι. Η. κοινή βελτίωση των βοσκοτόπων. 

ια. Η κοινή συντήρηση των σχολικών κτιρίων και αθλητικών εγκατα¬ 
στάσεων. 

ιβ. Η Προμήθεια μηχανημάτων και υλικών για κοινή ωφέλεια, 
ιγ. Η μηχανοργάνωση υπηρεσιών των ΟΤΑ. 
ιδ. Κοινό πρόγραμμα αξιοποίησης των πλουτοπαραγωγικών πόρων 
της περιοχής. 

3. Έσοδα του συνδέσμου είναι: 

α. Οι Ετήσιες εισφορές του Δήμου και των Κοινοτήτων που συμμετέ¬ 
χουν στον ανώτερω αναπτυξιακό σύνδεσμο και ανέρχονται σε 10% 
επί των τακτικών εσόδων του προηγούμενου έτους, 
β. Οι Πρόσοδοι από την περιουσία του Συνδέσμου, 
γ. Οι δωρεές επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή οργανισμούς δωρεές ομογενών κ.λπ. 
δ. Οι πρόσοψοι από τα τέλη που θα επιβληθούν υπέρ του Συνδέσμου, 
ε. Η επιχορήγηση από τους φορείς του Δημόσιου τομέα για την εκτέ¬ 
λεση έργων την κάλυψη δαπανών και την πληρωμή αποδοχών του 
προσωπικού του Συνδέσμου. 

4. Έδρα του Συνδέσμου ορίζεται η Φαρκαδόνα. 

5. Χρονική διάρκεια είκοσι (20) χρόνια. 

Η απόφαση αυτή να δημοσιευθεί στην Εφημερίδα της Κυβερνήσεως. 
Τρίκαλα, 31 Ιανουάριου 1990 
Ο Νομάρχης 
ΝΙΚ. ΒΑΤΑΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




